I SS IONEN FOR DE EUROPÆISKE FÆLLESSKABER 
KOM(93) 408 endelig udg. 
Bruxelles, den 1. september 1993 
Forslag t i I 
RADSRESOLUTION 
om fremtiden for forsøgsreaktorerne i Fællesskabet 
(forelagt af Kommissionen) 
Meddelelse fra Kommissionen til Rådet vedrørende 
en rådareaolution om fremtiden for forsøgsreaktorerne i 
Fællesskabet 
I. Indledning 
Som reaktion på det ønske, Rådet (forskningsministrene) fremsatte den 
29. april 1992, da det vedtog programmerne for Det Fælles 
Forskningscenters aktiviteter, har Kommissionen sendt Rådet en 
meddelelse om situationen vedrørende forsøgsreaktorerne i EF. 
Meddelelsen byggede på de konklusioner, en koordinationsgruppe bestående 
af operatørerne for forsøgsreaktorerne i EF var nået frem til. 
Meddelelsen blev fremsendt til Rådet i september 1992. 
II. To nye elementer 
Siden da er der kommet to nye elementer til: 
1) Brændselskredsløbet 
Et af de større problemer med forsøgsreaktorerne, og i det hele 
taget med alle forskningsreaktorer i verden, er forsyning af dem med 
brændsel og forvaltning af det brugte brændsel og det radioaktive 
affald. 
Indtil 1989 leverede USA nyt brændsel og aftog det brugte brændsel 
efter en såkaldt "off-site policy". Denne politik blev ændret under 
Bush-administrationen, først og fremmest på grund af interne 
miljøproblemer (forvaltning af affaldet). 
Kort tid efter sin indsættelse antydede Clinton-administrationen, 
der går stærkt ind for ikke-spredning, at man overvejede at gå over 
til en anden politik, som dog skulle hvile på et helt andet 
kommercielt grundlag (faktiske omkostninger), og som skulle være 
gældende i 10 år, så der blev mulighed for at finde frem til lokale 
løsninger. 
Der ventedes en politisk erklæring herom i juli 1993, men den bliver 
ikke fremsat før til efteråret. Ydermere har de procedurer, der skal 
føre frem til en afgørelse, vist sig tungere end forventet. 
Uheldigvis står reaktoroperatørerne i dag over for nogle valg, som 
er afgørende for deres anlægs fremtid. 
På baggrund af denne situation har nogle af medlemsstaterne, som har 
særlig kompetence, løsninger under overvejelse, som indebærer, at 
alle aspekter af problemet, herunder slutdeponering af affaldet, 
behandles på EF-plan*. De ansvarlige organisationer arbejder nært 
sammen og har henvendt sig til Kommissionen for at bede den om at 
etablere en dialog på EF-plan. 
2) Medicinske anvendelser - fremstilling af radioaktive isotoper 
Kommissionen understregede i sin meddelelse, at situationen med 
hensyn til fremstilling af radioaktive isotoper til brug i 
hospitaler og forskningscentre i Europa er særdeles kritisk. 
Kommissionen støttede sig her ikke blot på koordinationsgruppens 
drøftelser men også på en undersøgelse, den havde rekvireret hos en 
uafhængig organisation. 
Nogle måneder senere var et uheld i en af reaktorerne nok til, at 
nogle medicinalfirmaer, der fremstiller radioaktive præparater, 
næsten måtte tømme deres lager og var lige ved ikke at kunne levere 
varer til deres hospitalskunder. Der blev omgående rettet 
henvendelse til FFC's højfluxreaktor i Petten om undtagelsesvis at 
ændre på driftsplanen, så firmaernes efterspørgsel kunne dækkes. Et 
sådant indgreb er imidlertid ofte meget vanskeligt at gennemføre. 
Derfor besluttede Kommissionen at samle de berørte 
forsøgsreaktoroperatører, herunder de svenske, de medicinalfirmaer, 
der fremstiller radioaktive lægemidler, og de vigtigste brugere, 
nemlig repræsentanter for lægeverdenen. Mødet blev en stor succes, 
og problemerne blev drøftet til bunds. 
Det kom blandt andet frem, at produktionen af radioaktive isotoper 
kun udgør en begrænset andel af forsøgsreaktorernes omsætning, men 
at den til gengæld er afgørende for folkesundheden på både kort og 
lidt længere sigt. Formanden for den europæiske sammenslutning for 
nuklear medicin gjorde klart rede for den betydelige diagnostiske og 
behandlingsmæssige værdi for patienterne, men han understregede 
samtidig, at der endnu kan gøres store fremskridt, så disse metoder 
får større og mere generel udbredelse og patienterne ikke behøver 
at blive udsat for de farer, der er forbundet med de klassiske 
teknikker. 
Mødet viste klart, at der er behov for en løsning på europæisk plan, 
og at der er behov for koordinering mellem anlægsoperatørerne, når 
akutte problemer skal løses. 
III. Konklusioner 
Efter Kommissionens opfattelse underbygger disse to elementer 
koordinationsgruppens konklusion om, at samordningen mellem 
forsøgsreaktorerne snarest må styrkes. 
EF har i bedste fald 10 år til at løse problemerne med disse reaktorers 
brændselskredsløb, herunder forvaltning af det brugte brændsel og det 
radioaktive affald. Når man ved, hvor store tekniske, økonomiske og 
politiske problemer der er at løse, må man ud fra erfaringerne mene, at 
10 år i hvert fald ikke er for meget. 
m. 
Desuden forudsætter en periode af denne længde, at man finder frem til 
egnede midlertidige løsninger, altså især at de amerikanske myndigheders 
forslag er acceptable. Det kan man dog ingenlunde være sikker på, og 
hvis det ikke bliver tilfældet, vil der hurtigere end ventet blive behov 
for en fællesskabsløsning. 
En pludselig standsning af nogle af EF* s forsøgsreaktorer vil være til 
stor skade. Den vil på kort og mellemlangt sigt skabe næsten 
uoverstigelige problemer for medicinske anvendelser og dermed 
folkesundheden. 
Kommissionen fremhævede i sin tidligere meddelelse, at dr. Williams, 
tidligere direktør for Harwell-centret, allerede i 1989 i den 
undersøgelse, Rådet havde rekvireret hos ham, gjorde opmærksom på, at 
situationen med hensyn til rådighed over forsøgsreaktorer i EF i de 
næste 10 år er uhyre labil, og at den endelige kombination af reaktorer 
i højere grad vil opstå af sig selv, bestemt af de enkelte reaktorer, 
end som et resultat af en afbalanceret helhedsvurdering. 
Kommissionen finder, at man under hensyn til EF's fremtidige udvikling 
ikke kan acceptere en sådan risiko og dens mulige følger. Kommissionen 
er rede til at påtage sig ansvaret på området men kan ikke gøre det uden 
at blive opfordret hertil af Rådet og kun i snævert samarbejde med de 
berørte medlemsstater. 
Forslag til rådsresolution om fremtiden for forsøgsreaktorerne 
i Fællesskabet 
RÅDET FOR DE EUROPÆISKE FÆLLESSKABER, 
som henviser til traktaten om oprettelse af bet Europæiske 
Atomenergifællesskab, 
som henviser til Rådets konklusioner af 29 * april 1992, 
som henviser til Rådets afgørelse 92/275/Ëuratom af 29. april 1992 om ét 
supplerende program for højfluxreaktoren i Petten, 
som henviser til Rådets afgøtelse 77/270/Euratom af 29. marts 1977 om 
bemyndigelse af Kommissionen til at optage Euratom-lån; 
som henviser til Kommissionens meddelelse til Rådet SEC(92)1471 af 31. juli 
1992 om situationen vedrørende forsøgsreaktorerne i EF, 
som tager følgende i betragtning: 
I Euratom-traktatens artikel 2, litra c, pålægges Fællesskabet at lette 
investeringer og sikre oprettelsen af sådanne væsentlige anlæg, som er 
nødvendige for kerneenergiens udvikling i Fællesskabet, og dette vedrører 
blandt andet den nukleare sikkerhed; 
forsøgsreaktorerne medvirker uden tvivl atomkraftværkernes høje sikkerhed, 
både hvad angår udstyr og udvikling af brændsel; 
forsøgsreaktorernes, og i det hele taget forskningsreaktorernes, fremtidige 
overlevelse afhænger af, at problemerne omkring forsyningen med brændsel 
og brændselskredsløbets sidste fase løses på langt sigt; 
forsøgsreaktorernes medicinske anvendelser, dvs. til fremstilling af 
radioaktive isotoper til diagnosticering og behandling af visse sygdomme, 
er af afgørende betydning for folkesundheden; 
der må opretholdes en produktion af sådanne radioaktive isotoper og sikres 
uafbrudte leverancer til de hospitaler og forskningscentre, der benytter 
sådanne isotoper; 
i traktaten om Den Europæiske Union, hedder det, at Fællesskabet skal 
bidrage til virkeliggørelsen af et højt sundhedsbeskyttelsesniveau ved at 
fremme samarbejdet mellem medlemsstaterne og om nødvendigt støtte deres 
indsats, at medlemsstaterne indbyrdes, og i kontakt med Kommissionen, skal 
samordne deres politikker og programmer bl.a for forebyggelse af sygdomme, 
og at Kommissionen i nær kontakt med medlemsstaterne kan tage ethvert 
passende initiativ for at fremme denne samordning (artikel 129 (afsnit X, 
folkesundhed) ; 
ved Rådets forordning nr. 2137/85/EØF af 25. juli 1985 er der indført 
europæiske økonomiske firmagrupper; 
1. erkender, at Fællesskabet har interesse i at bevare et tilstrækkelig 
stort forsøgsreaktorpotentiale; 
2. konstaterer, at disse reaktorers fremtid er et stort og komplekst 
spørgsmål, som kræver særlig opmærksomhed, og erklærer sig derfor 
tilfreds med, at Kommissionen har taget initiativ til at samle 
operatørerne for forsøgsreaktorerne i Fællesskabet i en 
koordinationsgruppe; 
3. opfordrer Kommissionen til i nær kontakt med operatørerne at se 
nærmere på konkrete initiativer og bistå med 
at sammenknytte og koordinere driften og udnyttelsen af forsøgsreak­
torerne bedre 
at opstille en liste, der er så detaljeret og fuldstændig som muligt, 
over den aktuelle og potentielle efterspørgsel efter tjenesteydelser 
fra forsøgsreaktorerne, både på nationalt plan (hvor de fleste 
nationale programmer og industrikontrakter ligger) og på EF-plan; 
-& 
4. anmoder Kommissionen om at undersøge mulighederne for at yde Euratom-
lån til forsøgsreaktorerne i EF til sikring af deres fortsatte beståen 
og forelægge Rådet et forslag herom; opfordrer Den Europæiske 
Investeringsbank til at undersøge sine muligheder for at yde støtte, 
ligeledes for at sikre reaktorernes fortsatte beståen; 
5. er bekymret over situationen med hensyn til forsøgsreaktorernes og i 
det hele taget forskningsreaktorernes brændselskredsløb; finder at 
deres brændselsforsyning og forvaltningen på langt sigt af det brugte 
brændsel og det radioaktive affald skal sikres; anmoder indtrængende 
reaktoroperatørerne og Kommissionen om i nær kontakt med de ansvarlige 
myndigheder i medlemsstaterne at undersøge alle tænkelige løsninger, 
især sådanne som kan gennemføres inden for en EF-ramme; 
6. understreger, hvor vigtige Rådet af hensyn til sundheden finder 
forsøgsreaktorernes medicinske anvendelser, bl.a. til fremstilling af 
de radioaktive isotoper, der er nødvendige til diagnosticering og 
behandling af visse sygdomme (især kræft); 
finder at Fællesskabet absolut må sørge for, at produktionen af sådanne 
isotoper inden for dets område opretholdes, således at leverancer heraf 
til hospitaler og forskningscentre altid er sikret; 
opfordrer disse reaktorers operatører til at samles i en europæisk 
økonomisk firmagruppe, således at de medicinske anvendelser af deres 
aktiviteter kan samordnes og fremmes i Fællesskabets interesse, og 
opfordrer Kommissionen til at yde reaktoroperatørerne al mulig støtte til 
oprettelse af en sådan firmagruppe. 
ISSN 0254-1459 
KOM (93) 408 endelig udg. 
DOKUMENTER 
DA 12 15 
Katalognummer : CB-CO-93-446-DA-C 
ISBN 92-77-58973-6 
Kontoret for De Europæiske Fællesskabers Officielle Publikationer 
L-2985 Luxembourg